Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**DĖL KLAIPĖDOS MIESTO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T2-334 „DĖL KLAIPĖDOS MIESTO KAPINIŲ STATUSO“ PAKEITIMO**

**Pastaba**: šis tarybos sprendimas jau buvo svarstytas 2021 m. balandžio 29 d. Tarybos posėdyje ir sprendimu Nr. T2-89 buvo priimtas. Tačiau, 2021 m. gegužės 3 d. Teisės aktų registro sistema pranešė, kad Klaipėdos miesto savivaldybės tarybos 2021 m. balandžio 29 d. sprendimas Nr. T2-89 „Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-334 „Dėl Klaipėdos miesto kapinių statuso“ pakeitimo“ buvo nepriimtas (atmestas). Atmetimo priežastis: „nurodyta netiksli dokumento, kuriuo vadovaujamasi, data“. T. y., preambulėje neteisingai buvo nurodytas teisės akto, kuriuo vadovaujamasi, mėnesio pavadinimas: „Vadovaudamasi Lietuvos Respublikos vietos savivaldos įstatymo 6 straipsnio 1 dalies 41 punktu, 18 straipsnio 1 dalimi, Kapinių tvarkymo taisyklėmis, patvirtintomis Lietuvos Respublikos Vyriausybės 2008 m. ~~balandžio~~ lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ <...>. Atkreipiame dėmesį, kad neteisingai nurodytas teisės akto patvirtinimo mėnuo buvo nurodytas jau pirminiuose dokumentuose: 2015 m. gruodžio 22 d. sprendime Nr. T2-334 ir 2018 m. gegužės 31 d. sprendime Nr. T2-98.

**1. Sprendimo projekto esmė, tikslai ir uždaviniai.**

Vadovaujantis Lietuvos Respublikos vietos savivaldos įstatymo 18 straipsnio 1 dalimi, savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Teikiamo sprendimo projekto esmė – patikslinti Klaipėdos miesto savivaldybės tarybos 2015 m. gruodžio 22 d. sprendimu Nr. T2-334 „Dėl Klaipėdos miesto kapinių statuso“ patvirtintą kapinių sąrašą ir kapinių statusą bei pakeisti 2018 m. gegužės 31 d. sprendimu Nr.T2-98 „Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-334 „Dėl Klaipėdos miesto kapinių statuso“ pakeitimo suteiktą riboto laidojimo kapinių statusą Klaipėdos mieste esančioms Klaipėdos senųjų kapinių, vadinamų Kopgalio kapinėmis, komplekso senosiomis kapinėms (toliau – Kopgalio kapinės).

**2. Projekto rengimo priežastys ir kuo remiantis parengtas sprendimo projektas.**

Kapinių tvarkymo taisyklėse, kurios patvirtintos Lietuvos Respublikos Vyriausybės 2008 m. balandžio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, kapinės priskiriamos neveikiančioms, riboto laidojimo ar veikiančioms kapinėms. 2015 m. gruodžio 22 d. tarybos sprendimu Nr. T2-334 buvo patvirtintas Klaipėdos miesto kapinių sąrašas, nustatytas jų statusas. 2018 m. gegužės 31 d. tarybos sprendimu Nr. T2-98, esant išskirtinei aplinkybei - mirus Klaipėdos miesto garbės piliečiui, iškiliai asmenybei, jūrinės kultūros puoselėtojui ir ilgamečiam Lietuvos jūrų muziejaus direktoriui Aloyzui Každailiui buvo suteiktas riboto laidojimo statusas Klaipėdos mieste esančioms Kopgalio kapinėms.

Šiuo sprendimu Kopgalio kapinaitėms atkuriamas buvęs neveikiančių kapinių statusas, kuris laikinai buvo pakeistas, laidojant Klaipėdos miesto garbės pilietį A. Každailį. Taip pat siūloma sujungti į vienas kapines Smeltės kaimo II ir Smeltės kaimo III kapines, pavadinat jas Smeltės senosiomis kapinėmis. Tokio jungimo pagrindas yra minėtų kapinių registravimas Kultūros vertybių registre kaip vieno kultūros paveldo objekto, kuriam apibrėžta viena teritorija ir suteiktas vienas unikalus kodas Kultūros vertybių registre 40645. Iš Klaipėdos miesto kapinių sąrašų siūloma išbraukti Lypkių kaimo senąsias kapines. Atlikus archeologinius tyrimus šių kapinių teritorijoje rasti palaikai buvo perlaidoti Lėbartų kapinėse, o buvusioje Lypkių senųjų kapinių vietoje neliko palaidojimų. Siūloma į kapinių sąrašą įtraukti ir nustatyti neveikiančių kapinių statusą Antrojo pasaulinio karo Sovietų Sąjungos karių palaidojimo vietai (įrašyta į Kultūros vertybių registrą u. k. 10740) ir Vokiečių karių kapines (į Kultūros vertybių registrą neįrašytos, rengiama vertinimo medžiaga).

**3. Kokių rezultatų laukiama.**

Patikslintas kapinių sąrašas atitiks faktinę situaciją, susiklosčiusią mieste. Bus galima suformuoti atitinkamų kapinių žemės sklypus, apibrėžti teritorijas ir įtraukti į Kultūros vertybių registrą (pavyzdžiui, Vokiečių karių kapines). Tiksliau identifikavus kapines Klaipėdos mieste, bus galima paprasčiau planuoti jų priežiūrą ir apsaugą. Išbraukius į Lėbartų kapines perkeltas Lypkių kaimo kapinaites iš sąrašo, nebelieka formalių kliūčių vystyti atitinkamą LEZ teritoriją.

**4. Sprendimo projekto rengimo metu gauti specialistų vertinimai.**

Gauti Kultūros paveldo departamento prie Kultūros ministerijos Klaipėdos skyriaus ir Nacionalinio visuomenės sveikatos centro prie Sveikatos ministerijos Klaipėdos departamento sutikimai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės išlaidų projekto rengimui nebuvo.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nenumatoma. Vokiečių karių kapinių paveldosauginis vertinimas bus atliktas iš savivaldybės lėšų, skirtų kultūrinės vertės nustatymo objektų dokumentacijos parengimui.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma. Teigiamos: Klaipėdos miesto teritorijoje faktiškai esančių

neveikiančių kapinių inventorizavimas, tvarkymo ir priežiūros darbų apimčių bei kokybiškos apskaitos užtikrinimas.

**PRIDEDAMA:**

1. Klaipėdos miesto savivaldybės tarybos 2015 m. gruodžio 22 d. sprendimas Nr. T2-334 „Dėl

Klaipėdos miesto kapinių statuso“, kopija, 1 lapas;

1. Klaipėdos miesto savivaldybės tarybos 2018 m. gegužės 31 d. sprendimas Nr. T-98 „Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-334 „Dėl Klaipėdos miesto kapinių statuso“ pakeitimo, kopija, 1 lapas;
2. Lypkių kaimo senųjų kapinių (Klaipėdos LEZ teritorijos), Klaipėdos m. sav. 2019 m. atliktų detaliųjų archeologinių tyrimų pažyma, kopija, 5 lapai;
3. Antrojo pasaulinio karo Sovietų Sąjungos karių palaidojimo vieta, 3 lapai;
4. Smeltės senųjų kapinių Kultūros vertybių išrašas, 2 lapai.

Vedėjas Vitalijus Juška

Daiva Masiliauskienė, tel. 39 60 77

2021-11-29